διοδωρος πειραιευς ειπεν επειδη καλλιδαμας καλλιμεδοντος χολλειδης ανηρ αγαθος εστιμ περι τε τον δημον τον αθηναιων και τον δημον τομ πειραιεων και ποει αγαθον οτι δυναται και την ευνοιαν ενδεδεικται επι τωγ καιρων δεδοχθαι πειραιευσιν επαινεσαι καλλιδαμαντα και στεφανωσαι θαλλου στεφανωι αρετης ενεκα και δικαιοσυνης της εις τον δημον τον αθηναιων και τον δημον τον πειραιων και οταν θυωσι πειραιεις εν τοις κοινοις ιεροις νεμειν και καλλιδαμαντι μεριδα καθαπερ και τοις αλλοις πειραιευσιν και συνεστιασθαι καλλιδαμαντα μετα πειραιεων εν απασι τοις ιεροις πλην ει που αυτοις πειραιευσιν νομιμον εστιν εισιεναι αλλωι δε μη κατανειμαι δε αυτον και εις τριακαδα ην αν αυτος βουληται. ειναι δε αυτωι και προεδριαν εν τωι θεατρωι οταμ ποιωσι πειραιεις τα διονυσια ου και αυτοις πειραιευσι κατανεμεται και εισαγετω αυτον ο δημαρχος εις το θεατρον καθαπερ τους ιερεις και τους αλλους οις δεδοται η προεδρια παρα πειραιεων τελειν δε αυτον τα αυτα τελη εν τωι δημωι απερ αγ και πειραιεις και μη εγλεγειμ παρ αυτου τον δημαρχον το εγκτητικον. ανειπειν δ εν τωι θεατρωι τον κηρυκα τραγωιδων τωι αγωνι οτι στεφανουσι πειραιεις καλλιδαμαντα καλλιμεδοντος χολλειδην αρετης ενεκα και ευνοιας της εις τον δημον τον αθηναιων και τον δημον τομ πειραιεων οπως αν ειδωσι παντες οτι επιστανται πειραιεις χαριτας αξιας αποδιδοναι τοις φιλοτιμουμενοις εις αυτους. αναγραψαι δε τοδε το ψηφισμα εν στηληι λιθινηι και στησαι εν τωι ιερωι της εστιας.
Att. — stoich. 32 — 300-250